בולין גראונד

בולין גראונד (באנגלית Boleyn Ground), הידוע כאפטון פארק, היה אצטדיון כדורגל בשכונת אפטון פארק במזרח לונדון. לפני סגירתו, הכיל האצטדיון 35,016 מקומות ישיבה. משנת 1904 ועד לשנת 2016 שימש האצטדיון בתור מגרשה הביתי של קבוצת וסטהאם יונייטד.

לקראת אולימפיאדת לונדון 2012 ובניית האצטדיון האולימפי, הודיעה הנהלת וסטהאם על תוכנית לעזיבת בולין גראונד ומעבר לאצטדיון האולימפי לאחר סיום האולימפיאדה. ב-22 במרץ 2013 זכתה וסטהאם במכרז לשימוש באצטדיון והודיעה באופן רשמי על מעבר בתחילת עונת 2016/17. המשחק הרשמי האחרון באצטדיון נערך ב-10 במאי 2016 במסגרת הפרמייר ליג בין וסטהאם למנצ'סטר יונייטד, ונגמר בתוצאה 3–2 לזכות וסטהאם. לאחר עזיבת הקבוצה האצטדיון נהרס לצורך בניית שטחי מגורים, פנאי ומסחר.

בתחילת עונת 2016/17 עזבה וסטהאם את האצטדיון לאחר יותר מ-110 שנים, ועברה לשחק באצטדיון האולימפי בעיר, אשר לפי התוכנית, עוצב מחדש והותאם לצורך קיום משחקי כדורגל.

קישורים חיצוניים 

 
 האצטדיון, באתר Football Ground Guide

לונדון: אצטדיוני כדורגל
וסטהאם יונייטד